XO กำไรปี 65 แตะ 340 ลบ. แจกปันผล 0.21 บ. ขึ้น XD 2 มี.ค.66
XO รายงานกำไรปี 65 อยู่ที่ระดับ 340 ลบ. แจกปันผล 0.21 บ. ขึ้น XD วันที่ 2 มี.ค.66 เคาะจ่าย 10 พ.ค.66
XO รายงานกำไรปี 65 อยู่ที่ระดับ 340 ลบ. แจกปันผล 0.21 บ. ขึ้น XD วันที่ 2 มี.ค.66 เคาะจ่าย 10 พ.ค.66
17 ก.พ. 2566

บริษัท เอ็กโซติค ฟู้ด จำกัด (มหาชน) หรือ XO รายงานผลการดำเนินงานงวดไตรมาส 4 และงวดปี 65 มีกำไรสุทธิ ดังนี้

โดยในปี 65 บริษัทมีรายได้จากการขายสินค้าจำนวน 1.45 พันล้านบาท ลดลง 69.88 ล้านบาท หรือ 4.58% เทียบกับช่วงเดียวกันของปีก่อน เนื่องจากหลายประเทศในยุโรปเริ่มยกเลิกมาตรการเกี่ยวกับโควิด และมีการประกอบอาหารที่บ้านน้อยลง ขณะที่ต้นทุนขายเพิ่มขึ้น 1.44% มาที่ 853.12 ล้านบาท
ด้านค่าใช้จ่ายในการขายและบริหารปี 65 อยู่ที่ 174 ล้านบาท เพิ่มขึ้นจากงวดเดียวกันของปีก่อน 42.13 ล้านบาท หรือ 31.83% โดยมีสาเหตุหลักเนื่องจากการเพิ่มขึ้นของค่าใช้จ่ายเกี่ยวกับพนักงาน ค่าใช้จ่ายในการพัฒนาระบบบริหารจัดการทรัพยากรภายในองค์กร และขาดทุนจากการตัดจำหน่ายสินทรัพย์
อีกทั้งบริษัทมีผลขาดทุนอื่นในปี 65 จำนวน 12.05 ล้านบาท ซึ่งเกิดจากผลขาดทุนจากการปรับมูลค่ายุติธรรมของเงินลงทุนในหน่วยลงทุน
พร้อมกันนี้ บริษัทมีมติปันผลจากงวดดำเนินงานวันที่ 1 ม.ค.65-31 ธ.ค.65 เป็นเงินสด 0.21 บาท กำหนดวันที่ไม่ได้รับสิทธิปันผล (XD) วันที่ 2 มี.ค.66 และกำหนดจ่าย 10 พ.ค.66